En jente som oppdras som gutt vil bære gutteklær, ha kort hår, og få et mannsnavn. Skikken går ikke ut på å late som om jenten er en gutt, eller å narre noen til å tro det; ofte vil både lærere og familievenner være fullstendig klar over at barnet faktisk er en jente. I familien sin vil hun ha en mellomstatus der hun blir behandlet som verken en datter eller helt som en sønn, men hun trenger ikke å lage mat eller rydde som andre afghanske og pakistanske jenter. For jenter som oppdras som bacha posh blir det lettere å gå på skolen, løpe ærend, bevege seg fritt offentlig, følge søstrene sine på steder hvor de ikke kunne vært uten en mannlig følgesvenn, drive med idrett og finne arbeid.